Ντίνος Ποντίκας

Ο Ντίνος Ποντίκας (Λάρισα, 27 Φεβρουαρίου 1982) είναι Έλληνας πρώην ποδοσφαιριστής ο οποίος αγωνιζόταν ως επιθετικός. Κατέχει το ρεκόρ του  νεότερου ποδοσφαιριστή που σημείωσε ποτέ χατ-τρικ.

 Ρεκόρ 
Στις 24 Σεπτεμβρίου 1996, στην αναμέτρηση Αμπελοκήπων - Χαραυγής (4-3) σε διοργάνωση κυπέλλου της ΕΠΣΛ του ελληνικού πρωταθλήματος σημείωσε και τα 3 γκολ των φιλοξενουμένων και έγινε σε ηλικία 14 ετών, και 7 μηνών ο νεότερος παίκτης που σημειώνει χατ-τρικ. Στην αντίπαλη ομάδα του ΑΟ Αμπελοκήπων αγωνιζόταν τότε ο πρωταθλητής Ελλάδος του 1988 με την ΑΕ Λάρισας Γιώργος Κολοβός, ο κυπελλούχος του 1985 και αρχηγός Χαράλαμπος Ντόσας και ο μετέπειτα διεθνής αμυντικός της Eθνικής Ελλάδας, Βαγγέλης Μόρας. Ο Ποντίκας κατέγραψε αξιοσημείωτες επιθετικές επιδόσεις σε δύο ακόμη περιπτώσεις, σε ανεπίσημους αγώνες. Το 1995 όταν σκόραρε 13 γκολ σε ηλικία 13 ετών σε αναμέτρηση επιλέκτων, και το 1997 σε αγώνα νέων στα 15 του, με 10 τέρματα. Επίσης, είναι ο νεότερος ποδοσφαιριστής που έχει αγωνιστεί σε τελικό νομού του πρωταθλήματος Λυκείων, σε ηλικία 14 ετών και 10 μηνών, τη σεζόν 1996-97.

 Βιογραφία 
Ξεκίνησε το ποδόσφαιρο στην ηλικία των 6 ετών από τις άτυπες ποδοσφαιρικές ομάδες της περιοχής του Σταθμού. Σε ηλικία εννέα ετών άρχισε προπονήσεις στην ακαδημία μπάσκετ του Γυμναστικού Λάρισας με προπονητή το Νίκο Χατζή, αλλά γρήγορα τον κέρδισε το ποδόσφαιρο. Το 1995 εντάχθηκε στα τμήματα υποδομής του Τοξότη Λάρισας. Η παρουσία του στον Τοξότη όπου χρησιμοποιούνταν ως λίμπερο ήταν σύντομη (εκείνη την εποχή αγωνιζόταν εκεί και ο Θεοφάνης Γκέκας). Aκολούθως μεταπήδησε στον Α.Π.Ο. Χαραυγή Λάρισας και αμέσως προωθήθηκε στην ανδρική ομάδα σε ηλικία 14 ετών. Σημείωσε χατ-τρικ  στον πρώτο του αγώνα ως βασικός, ενώ είχαν προηγηθεί οι συμμετοχές του ως αλλαγή στις αναμετρήσεις με Ίκαρο Νεάπολης και Λαρισαϊκό.Ελάχιστα χρόνια αργότερα ο Ποντίκας αποχώρησε πρόωρα από το ποδόσφαιρο σε νεαρή ηλικία, ύστερα και από τραυματισμό στα τέλη του 1998. Το 1997 η Χαραυγή είχε αρνηθεί την παραχώρηση του με υποσχετική στον Ίκαρο Νεάπολης, και ενώ ήδη ο Αθηναϊκός, πρώην ομάδα του προπονητή του στο εφηβικό τμήμα, Πάκη Αβραμούλη, είχε δείξει ενδιαφέρον. Ο Ποντίκας ήταν από τους ταχύτερους νεαρούς ποδοσφαιριστές της γενιάς του σημειώνοντας χρόνους κάτω από 11 δευτερόλεπτα στα 100 στα μέτρα. Το ρεκόρ του χατ-τρικ που σημείωσε ξεπερνά κατά 9 μήνες το ρεκόρ του Παουλίνο Αλκάνταρα από το 1912.

Tο 2000 δέχθηκε πρόταση για να επανέλθει ως ελεύθερος με την Αθηναΐδα Κυψέλης και τελικά επέστρεψε προσωρινά το 2009 χωρίς να αγωνιστεί σε επίσημη αναμέτρηση. Την σεζόν 2021-22 αγωνίστηκε σε ερασιτεχνική κατηγορία του αγγλικού ποδοσφαίρου. Αργότερα, επέστρεψε στα τοπικά πρωταθλήματα της ΕΠΣ Λάρισας απ' όπου είχε ξεκινήσει.  

 Παραπομπές 

 Σημειώσεις 

 Εξωτερικοί σύνδεσμοι 
 RSSSF Ελλάδα 1996–97 από την RSSSF





Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές